Poštovani roditelji,

šaljem zadatke za drugi tjedan. Molim vas da mi, zbog problema sa službenim mailom, slike riješenih 3. i 6. zadataka pošaljete na privatni: [azinovic.renata@gmail.com](mailto:azinovic.renata@gmail.com)

Ako ste mi već slali slike prvih zadataka, a ja vam nisam odgovorila na mail, znači da ga nisam primila pa vas molim da mi pošaljete ponovno.

Nakon ovih tema učenici bi trebali znati opisati Uskrs kao blagdan Isusove pobjede nad smrću i zlom, prepričati događaj Pedesetnice i prepoznati plamen/oganj/vatru i golubicu kao simbole Duha Svetoga.

Hvala vam i pozdrav!

**ZAHVALNI SLAVIMO NOVI ŽIVOT**

1. Započnite ovaj rad znakom križa: U ime Oca i Sina i Duha Svetoga. Amen!
2. Pažljivo pročitajte tekst *Neka se snovi vrate*, u vašem udžbeniku, str. 66. Razmislite i usmeno odgovorite (nemojte pisati):

* O čemu govori ovaj tekst?
* Što je sve Isus pobijedio svojim uskrsnućem?
* Kako se osjećala djevojčica Ivana u ratu? Što je molila?
* Zašto je dobro moliti kad nam je teško?

1. Djevojčica Ivana napisala je svoju molitvu u ratu. Bilo je to teško vrijeme. Ivana se bojala. Nije se mogla slobodno kretati, nije se mogla igrati. Možda nije mogla ni posjećivati baku i djeda… Ali Ivana je znala da je Isus svojim uskrsnućem pobijedio zlo i smrt. Znala je da će i njoj doći bolji dani.

I mi smo sada u sličnoj situaciji. Nije rat, ali svejedno se bojimo, ne možemo se slobodno kretati i igrati. Ali vjerujemo: Isus će svojim uskrsnućem pobijediti i ovo.

Zato pročitajte još jednom riječi djevojčice Ivane, a onda u svoje bilježnice napišite svoju kratku molitvu Isusu za nam olakša dane koji su sada i što prije vrati mir i radost.

**DUH NAS SVETI ISPUNJA RADOŠĆU**

1. Riješi zadatak u Radnoj bilježnici, str. 59. Spoji sve točke od 1 do 55 i otkrij što je prikazano? Znaš li da je golubica simbol Duha Svetoga?
2. A sada pažljivo pročitajte tekst u udžbeniku, str. 67. Razmislite o tekstu i usmeno odgovorite na pitanja (nemoj pisati). Ako vam je teško odgovoriti na neko pitanje, slobodno pogledajte tekst još jednom.

(Manje poznate riječi:

ognjeni = vatreni; huka = tutnjava, brujanje, vika; smesti se = zbuniti se)

* Na koji je način Isus uvjeravao svoje učenike da je uskrsnuo, prije nego je uzašao na Nebo?
* Zašto je to radio?
* Pedesetnica je Židovski blagdan. Slave ga 50 dana nakon Pashe. Ovo je prva Pedesetnica nakon Isusova uskrsnuća. Isus je već 10 dana na Nebu kod svojeg Oca. Što se neobično dogodilo na ovu Pedesetnicu?
* Koje su pojave popratile silazak Duha Svetoga?

Napominjem: ''ognjeni jezik'', tj. plamen, nije pravi plamen, nego oblik u kojem Duh Sveti ovdje djeluje. Hoće se pokazati kako Duh Sveti, poput vatre, ''uništava'' zlo da bi ''stvorio'' nešto dobro.

* Svi ljudi koji su tada bili u Jeruzalemu, bez obzira odakle su dolazili, razumjeli su jedni druge? Kako to objašnjavate?
* Apostoli su prije ovoga događaja bili u strahu za svoj život. Kako se sada ponašaju, posebno Petar?
* Kako su ljudi reagirali na Petrove riječi? Što su napravili?

1. Prepišite ovaj sažetak u svoje bilježnice. Na prazne crte dopišite riječi koje nedostaju. One su navedene ispod teksta.

|  |
| --- |
| **DUH SVETI NAS ISPUNJA RADOŠĆU**  **Uskrsli Isus se 40 dana \_\_\_\_\_\_\_\_\_\_\_\_\_\_\_\_\_\_\_ svojim učenicima, a onda uzašao na \_\_\_\_\_\_\_\_\_\_\_\_\_.**  **Obećao im je poslati Duha \_\_\_\_\_\_\_\_\_\_\_\_\_\_\_\_ da ih čuva i brani.**  **Učinio je to u \_\_\_\_\_\_\_\_\_\_\_\_\_\_\_\_\_\_\_\_\_, na Pedesetnicu.**  **Duh Sveti je Isusove učenike ispunio \_\_\_\_\_\_\_\_\_\_\_\_\_\_\_\_, radošću i vjerom.**  **Mnogi koji su to vidjeli, htjeli su i sami postati \_\_\_\_\_\_\_\_\_\_\_\_\_\_\_\_.** |

Nedostaju riječi:

**ukazivao, Jeruzalemu, mirom, Nebo, kršćani, Svetoga.**

1. Na koncu izmoli Slava Ocu kao znak svoje zahvalnosti Bogu za sve trenutke radosti i mira.